title: Provedbena uredba Komisije (EU) 2018/303 оd 27. veljače 2018. o neodobravanju ekstrakta aktivne tvari Reynoutria sachalinensis u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (Tekst značajan za EGP. )

text:
               1.3.2018

               HR

               Službeni list Europske unije

               L 59/1

         PROVEDBENA UREDBA KOMISIJE (EU) 2018/303
   оd 27. veljače 2018.
   o neodobravanju ekstrakta aktivne tvari Reynoutria sachalinensis u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2.,
   budući da:

               (1)

               U skladu s člankom 7. stavkom 1. Uredbe (EZ) br. 1107/2009 Ujedinjena Kraljevina je 3. studenoga 2011. od trgovačkog društva Marrone Bio innovations primila zahtjev za odobrenje ekstrakta aktivne tvari Reynoutria sachalinensis.

               (2)

               U skladu s člankom 9. stavkom 3. te uredbe država članica izvjestiteljica 21. ožujka 2012. obavijestila je podnositelja zahtjeva i ostale države članice o prihvatljivosti zahtjeva, a 11. svibnja 2012. o tome je obavijestila Komisiju i Europsku agenciju za sigurnost hrane („Agencija”).

               (3)

               U skladu s odredbama članka 11. stavaka 2. i 3. te uredbe, za uporabu te aktivne tvari koju je predložio podnositelj zahtjeva procijenjeni su učinci na zdravlje ljudi i životinja te na okoliš. Država članica izvjestiteljica 22. srpnja 2014. dostavila je Komisiji i Agenciji nacrt izvještaja o procjeni.

               (4)

               Agencija je postupila u skladu s člankom 12. stavkom 1. Uredbe (EZ) br. 1107/2009. U skladu s člankom 12. stavkom 3. te uredbe zatražila je da podnositelj zahtjeva državama članicama, Komisiji i Agenciji dostavi dodatne informacije. Procjena dodatnih informacija koju je obavila država članica izvjestiteljica dostavljena je Agenciji u obliku ažuriranog nacrta izvještaja o procjeni.

               (5)

               Nacrt izvještaja o procjeni pregledale su države članice i Agencija. Agencija je 31. kolovoza 2015. Komisiji dostavila svoj zaključak o procjeni rizika za ekstrakt (2) aktivne tvari Reynoutria sachalinensis.

               (6)

               U dopisu od 16. listopada 2017. društvo Marrone Bio innovations povuklo je zahtjev za odobrenje ekstrakta Reynoutria sachalinensis. S obzirom na povlačenje zahtjeva, na temelju članka 13. stavka 2. Uredbe (EZ) br. 1107/2009 ekstrakt Reynoutria sachalinensis ne bi trebalo odobriti.

               (7)

               Ovom se Uredbom ne dovodi u pitanje ponovno podnošenje zahtjeva za ekstrakt Reynoutria sachalinensis na temelju članka 7. Uredbe (EZ) br. 1107/2009.

               (8)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Neodobrenje aktivne tvari
   Ekstrakt aktivne tvari Reynoutria sachalinensis ne odobrava se.
   Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. veljače 2018.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  EFSA, 2015. Zaključak o stručnom pregledu procjene rizika od pesticida s ekstraktom aktivne tvari Reynoutria sachalinensis. EFSA Journal 2015.; 13(9):4221, 73 str. Dostupno na: www.efsa.europa.eu/efsajournal.


title: Provedbena uredba Komisije (EU) 2018/307 оd 28. veljače 2018. o proširenju posebnih jamstava u pogledu bakterije Salmonella spp. (salmonela) utvrđenih Uredbom (EZ) br. 853/2004 Europskog parlamenta i Vijeća na meso tovnih pilića (brojlera) (Gallus gallus) namijenjeno Danskoj (Tekst značajan za EGP. )

text:
               2.3.2018

               HR

               Službeni list Europske unije

               L 60/5

         PROVEDBENA UREDBA KOMISIJE (EU) 2018/307
   оd 28. veljače 2018.
   o proširenju posebnih jamstava u pogledu bakterije Salmonella spp. (salmonela) utvrđenih Uredbom (EZ) br. 853/2004 Europskog parlamenta i Vijeća na meso tovnih pilića (brojlera) (Gallus gallus) namijenjeno Danskoj
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (1), a posebno njezin članak 8. stavak 3. točku (b),
   budući da:

               (1)

               Uredbom (EZ) br. 853/2004 utvrđena su određena higijenska pravila za hranu životinjskog podrijetla kojih se moraju pridržavati subjekti u poslovanju s hranom te određena posebna jamstva za određenu hranu životinjskog podrijetla namijenjenu finskom i švedskom tržištu. U skladu s tim, subjekti u poslovanju s hranom koji namjeravaju staviti meso određenih životinja na tržište u tim državama članicama moraju poštovati određena pravila u pogledu salmonele. Nadalje, pošiljke takvog mesa mora pratiti trgovačka isprava koja potvrđuje da je u skladu sa zakonodavstvom Unije provedeno mikrobiološko ispitivanje i da su njegovi rezultati bili negativni.

               (2)

               Osim toga, Uredbom Komisije (EZ) br. 1688/2005 (2) pobliže se određuju ta posebna jamstva odnosno utvrđuju pravila o metodama uzorkovanja takvog mesa i mikrobiološkim metodama za ispitivanje tih uzoraka. Njome je utvrđena i trgovačka isprava koja mora pratiti pošiljke mesa.

               (3)

               Danska uprava za veterinarstvo i hranu podnijela je 5. listopada 2007. Komisiji zahtjev za odobravanje posebnih jamstava za Dansku u pogledu salmonele u mesu tovnih pilića (brojlera) (Gallus gallus) za cijelo državno područje Danske u skladu s Uredbom (EZ) br. 853/2004. Taj zahtjev uključuje opis danskog programa kontrole salmonele za meso tovnih pilića (Gallus gallus).

               (4)

               Na sastanku održanom 18. lipnja 2008. Stalni odbor za prehrambeni lanac i zdravlje životinja složio se u pogledu radnog dokumenta službi Komisije pod naslovom „Guidance document on the minimum requirements for Salmonella control programmes to be recognised equivalent to those approved for Sweden and Finland in respect of meat and eggs of Gallus gallus” (Smjernice o minimalnim zahtjevima za programe kontrole salmonele kako bi bili priznati kao ekvivalentni onima odobrenima za Švedsku i Finsku u pogledu mesa i jaja domaće kokoši (Gallus gallus) (3) (dalje u tekstu „Smjernice”).

               (5)

               Danski program kontrole salmonele za meso tovnih pilića (Gallus gallus) smatra se ekvivalentnim onome koji je odobren za Finsku i Švedsku i u skladu je sa Smjernicama. Međutim, raširenost salmonele u rasplodnim jatima peradi vrste Gallus gallus u Danskoj bila je iznad gornje granice navedene u Smjernicama, pa se stoga ne može smatrati ekvivalentnom onoj u Finskoj i Švedskoj.

               (6)

               Danska uprava za veterinarstvo i hranu dostavila je 6. veljače 2017. podatke o raširenosti salmonele u jatima kokošiju u uzgoju, odraslih rasplodnih kokošiju i tovnih pilića te mesa peradi vrste Gallus gallus za razdoblje od 2011. do 2016. Raširenost za razdoblje 2015. – 2016. u skladu je s gornjim granicama navedenima u Smjernicama.

               (7)

               Posebna jamstva trebalo bi stoga proširiti na pošiljke mesa tovnih pilića (Gallus gallus) namijenjene Danskoj. Osim toga, na takve bi se pošiljke trebala primjenjivati pravila iz Uredbe (EZ) br. 1688/2005 koja se odnose na uzorkovanje takvog mesa, mikrobiološke metode ispitivanja uzetih uzoraka i obrazac trgovačke isprave.

               (8)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Danskoj se odobrava primjena posebnih jamstava u pogledu bakterije Salmonella spp. utvrđenih člankom 8. stavkom 2. Uredbe (EZ) br. 853/2004 na pošiljke mesa tovnih pilića (Gallus gallus), kako je definirano u točki 1.1. Priloga I. toj Uredbi, namijenjene Danskoj.
   Članak 2.
   Pošiljke mesa iz članka 1. prati trgovačka isprava u skladu s obrascem utvrđenim u Prilogu IV. Uredbi (EZ) br. 1688/2005.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. veljače 2018.

            Za Komisiju

            Predsjednik

         Jean-Claude JUNCKER

      (1)  SL L 139, 30.4.2004., str. 55.

      (2)  Uredba (EZ) br. 1688/2005 od 14. listopada 2005. o provedbi Uredbe (EZ) br. 853/2004 Europskog parlamenta i Vijeća u pogledu posebnih jamstava u vezi sa salmonelom za pošiljke određenog mesa i jaja namijenjene Finskoj i Švedskoj (SL L 271, 15.10.2005., str. 17.).

      (3)  https://ec.europa.eu/food/sites/food/files/safety/docs/biosafety_food-borne-disease_salmonella_guidance_min-req_eggs-poultry-meat.pdf


title: Provedbena uredba Komisije (EU) 2018/310 оd 1. ožujka 2018. o određivanju uvoznih carina za sektor žitarica primjenjivih od 2. ožujka 2018.

text:
               2.3.2018

               HR

               Službeni list Europske unije

               L 60/19

         PROVEDBENA UREDBA KOMISIJE (EU) 2018/310
   оd 1. ožujka 2018.
   o određivanju uvoznih carina za sektor žitarica primjenjivih od 2. ožujka 2018.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183.,
   budući da:

               (1)

               Člankom 1. stavkom 1. Uredbe Komisije (EU) br. 642/2010 (2) propisuje se da je uvozna carina na proizvode obuhvaćene oznakama KN 1001 11 00, 1001 19 00, ex 1001 91 20 (sjeme obične pšenice), ex 1001 99 00 (obična pšenica visoke kakvoće osim za sjetvu), 1002 10 00, 1002 90 00, 1005 10 90, 1005 90 00, 1007 10 90 i 1007 90 00 jednaka interventnoj cijeni koja vrijedi za te proizvode pri uvozu, uvećanoj za 55 % te umanjenoj za uvoznu cijenu CIF koja se primjenjuje na predmetnu pošiljku. Međutim, ta carina ne smije biti veća od carinske stope Zajedničke carinske tarife.

               (2)

               Člankom 1. stavkom 2. Uredbe (EU) br. 642/2010 propisuje se da se za izračun uvozne carine iz stavka 1. tog članka za proizvode iz tog stavka redovito utvrđuju reprezentativne uvozne cijene CIF.

               (3)

               U skladu s člankom 2. stavkom 1. Uredbe (EU) br. 642/2010 uvozna cijena na temelju koje se izračunava uvozna carina za proizvode iz članka 1. stavka 1. navedene Uredbe jest dnevna reprezentativna uvozna cijena CIF koja se određuje na način predviđen u članku 5. navedene Uredbe.

               (4)

               Od 21. rujna 2017. uvozna carina na proizvode podrijetlom iz Kanade i obuhvaćene oznakama KN 1001 11 00, 1001 19 00, ex 1001 99 00 (obična pšenica visoke kakvoće osim za sjetvu), 1002 10 00 i 1002 90 00 izračunava se u skladu s člankom 2. stavkom 5. Uredbe (EU) br. 642/2010.

               (5)

               Potrebno je odrediti uvozne carine za razdoblje od 2. ožujka 2018. koje će se primjenjivati do određivanja i stupanja na snagu novih uvoznih carina.

               (6)

               U skladu s člankom 2. stavkom 2. Uredbe (EU) br. 642/2010 ova Uredba trebala bi stupiti na snagu na dan objave,

         DONIJELA JE OVU UREDBU:
   Članak 1.
   Od 2. ožujka 2018. uvozne carine za sektor žitarica navedene u članku 1. stavku 1. Uredbe (EU) br. 642/2010 jesu uvozne carine određene u Prilogu I. ovoj Uredbi na temelju informacija sadržanih u Prilogu II.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. ožujka 2018.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EU) br. 642/2010 od 20. srpnja 2010. o pravilima za primjenu Uredbe Vijeća (EZ) br. 1234/2007 u pogledu uvoznih carina za sektor žitarica (SL L 187, 21.7.2010., str. 5.).

      PRILOG I.

                     Uvozne carine za proizvode iz članka 1. stavka 1. Uredbe (EU) br. 642/2010 koje se primjenjuju od 2. ožujka 2018.

                  Oznaka KN

                  Opis robe

                  Uvozne carine (1)
                      (2)

                  (EUR/t)

                  1001 11 00

                  Sjeme tvrde PŠENICE

                  0,00

                  1001 19 00

                  Tvrda PŠENICA visoke kakvoće, osim za sjetvu

                  0,00

                  srednje kvalitete, osim za sjetvu

                  0,00

                  niske kvalitete, osim za sjetvu

                  0,00

                  ex 1001 91 20

                  Sjeme obične PŠENICE

                  0,00

                  ex 1001 99 00

                  Obična PŠENICA visoke kvalitete, osim za sjetvu

                  0,00

                  1002 10 00

                  Sjeme RAŽI

                  0,56

                  1002 90 00

                  RAŽ, osim za sjetvu

                  0,56

                  1005 10 90

                  KUKURUZ za sjetvu, osim hibrida

                  0,56

                  1005 90 00

                  KUKURUZ, osim za sjetvu (3)

                  0,56

                  1007 10 90

                  SIRAK u zrnu, osim hibrida za sjetvu

                  0,56

                  1007 90 00

                  SIRAK u zrnu, osim za sjetvu

                  0,56

         (1)  Uvozniku se u skladu s člankom 2. stavkom 4. Uredbe (EU) br. 642/2010 može smanjiti carina za:

                  —

                  3 EUR po toni ako se luka iskrcaja nalazi na Sredozemlju (iza Gibraltarskih vrata) ili na Crnom moru i ako roba u Uniju stiže preko Atlantskog oceana ili Sueskog kanala,

                  —

                  2 EUR po toni ako se luka iskrcaja nalazi u Danskoj, Estoniji, Irskoj, Latviji, Litvi, Poljskoj, Finskoj, Švedskoj, Ujedinjenoj Kraljevini ili na atlantskoj obali Iberijskog poluotoka i ako roba stiže u Uniju preko Atlantskog oceana.

         (2)  Carina na proizvode podrijetlom iz Kanade i obuhvaćene oznakama KN 1001 11 00, 1001 19 00, ex 1001 99 00 (obična pšenica visoke kakvoće osim za sjetvu), 1002 10 00 i 1002 90 00 izračunava se u skladu s člankom 2. stavkom 5. Uredbe (EU) br. 642/2010.

         (3)  Uvoznik može koristiti paušalno smanjenje od 24 EUR po toni ako su ispunjeni uvjeti utvrđeni u članku 3. Uredbe (EU) br. 642/2010.

      PRILOG II.

         ČIMBENICI ZA IZRAČUNAVANJE CARINA UTVRĐENIH U PRILOGU I.

                  1.

                  Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                              (EUR/t)

                              Obična pšenica (1)

                              Kukuruz

                              Burza

                              Minneapolis

                              Chicago

                              Kotacija

                              193,300

                              117,450

                              Premija za Meksički zaljev

                              84,902

                              21,549

                              Premija za Velika jezera

                              —

                              —

                  2.

                  Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                              Troškovi vozarine: Meksički zaljev – Rotterdam:

                              17,471 EUR/t

                              Troškovi vozarine: Velika jezera – Rotterdam:

                              — EUR/t

         (1)  Premija od 14 EUR/t uključena (članak 5. stavak 3. Uredbe (EU) br. 642/2010).


title: Provedbena uredba Komisije (EU) 2018/308 оd 1. ožujka 2018. o utvrđivanju provedbenih tehničkih standarda za Direktivu 2014/59/EU Europskog parlamenta i Vijeća u pogledu formata, obrazaca i definicija kojima se služe sanacijska tijela za utvrđivanje i dostavljanje informacija za potrebe obavješćivanja Europskog nadzornog tijela za bankarstvo o minimalnom zahtjevu za regulatorni kapital i prihvatljive obveze (Tekst značajan za EGP. )

text:
                  2.3.2018

                  HR

                  Službeni list Europske unije

                  L 60/7

            PROVEDBENA UREDBA KOMISIJE (EU) 2018/308
      оd 1. ožujka 2018.
      o utvrđivanju provedbenih tehničkih standarda za Direktivu 2014/59/EU Europskog parlamenta i Vijeća u pogledu formata, obrazaca i definicija kojima se služe sanacijska tijela za utvrđivanje i dostavljanje informacija za potrebe obavješćivanja Europskog nadzornog tijela za bankarstvo o minimalnom zahtjevu za regulatorni kapital i prihvatljive obveze
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu 2014/59/EU Europskog parlamenta i Vijeća od 15. svibnja 2014. o uspostavi okvira za oporavak i sanaciju kreditnih institucija i investicijskih društava te o izmjeni Direktive Vijeća 82/891/EEZ i direktiva 2001/24/EZ, 2002/47/EZ, 2004/25/EZ, 2005/56/EZ, 2007/36/EZ, 2011/35/EU, 2012/30/EU i 2013/36/EU te uredbi (EU) br. 1093/2010 i (EU) br. 648/2012 Europskog parlamenta i Vijeća (1), a posebno njezin članak 45. stavak 17. treći podstavak,
      budući da:

                  (1)

                  Sanacijskim tijelima povjerena je zadaća da za svaku instituciju utvrde minimalni zahtjev za regulatorni kapital i prihvatljive obveze („MREL”) u skladu sa zahtjevima i postupcima utvrđenima u članku 45. Direktive 2014/59/EU, kako je podrobnije utvrđeno u Delegiranoj uredbi (EU) 2016/1450 (2).

                  (2)

                  U skladu s člankom 45. stavkom 16. Direktive 2014/59/EU sanacijska tijela, u suradnji s nadležnim tijelima, moraju obavijestiti Europsko nadzorno tijelo za bankarstvo (EBA) o zahtjevima koje su utvrdila. Jedinstveni formati, obrasci i definicije za utvrđivanje i dostavljanje tih informacija EBA-i trebali bi biti osmišljeni tako da EBA-i olakšaju praćenje odluka o MREL-u te da osiguraju valjanu procjenu usklađenosti pristupa u cijeloj Uniji.

                  (3)

                  Za grupe na koje se primjenjuje konsolidirani MREL treba pojasniti koje sanacijsko tijelo EBA-i treba dostaviti informacije o MREL-u utvrđenom za predmetno matično društvo i o MREL-u koji se primjenjuje na društva kćeri, bilo na temelju zajedničke odluke sanacijskog tijela za grupu i sanacijskog tijela nadležnog za pojedinačno društvo kćer ili na temelju odluke sanacijskog tijela društva kćeri ako nije donesena zajednička odluka. Kako bi se osiguralo da EBA dobije potrebne informacije za matično društvo i društva kćeri, sanacijsko tijelo za grupu mora obavijestiti EBA-u, u suradnji s konsolidirajućim nadzornim tijelom, o MREL-u utvrđenom na pojedinačnoj osnovi i MREL-u utvrđenom na konsolidiranoj osnovi za predmetno matično društvo, a sanacijska tijela nadležna za društva kćeri grupe moraju, u suradnji s nadležnim tijelima, obavijestiti EBA-u o MREL-u koji je utvrđen za svaku instituciju koja se nalazi u njihovoj nadležnosti.

                  (4)

                  Radi promicanja usklađenosti praksi u pogledu odluka o MREL-u te radi jačanja nadzorne uloge EBA-e trebalo bi utvrditi jedinstvena izvještajna razdoblja i rokove u kojima sanacijska tijela EBA-i trebaju dostaviti informacije.

                  (5)

                  Ova se Uredba temelji na nacrtu provedbenih tehničkih standarda koje je EBA dostavila Komisiji.

                  (6)

                  EBA je provela otvoreno javno savjetovanje o nacrtu provedbenih tehničkih standarda na kojem se temelji ova Uredba, analizirala je moguće povezane troškove i koristi te zatražila mišljenje Interesne skupine za bankarstvo osnovane u skladu s člankom 37. Uredbe (EU) br. 1093/2010 Europskog parlamenta i Vijeća (3),

            DONIJELA JE OVU UREDBU:
      Članak 1.
      Informacije sadržane u obrascima
      1.   Za potrebe obavješćivanja EBA-e o minimalnom zahtjevu za regulatorni kapital i prihvatljive obveze („MREL”) te, prema potrebi, o zahtjevu utvrđenom u članku 45. stavku 13. Direktive 2014/59/EU, koji su predviđeni za svaku instituciju pod njihovom nadležnošću u skladu s člankom 45. stavkom 16. te direktive na pojedinačnoj i konsolidiranoj osnovi, sanacijska tijela u suradnji s nadležnim tijelima EBA-i dostavljaju informacije navedene u obrascima iz priloga I. i II. ovoj Uredbi.
      2.   Za institucije koje su dio grupe na koju se primjenjuje konsolidirani MREL sanacijska tijela u suradnji s nadležnim tijelima EBA-i dostavljaju i informacije navedene u obrascu u Prilogu III.
      3.   Za potrebe stavaka 1. i 2. sanacijska tijela u odgovarajućim poljima obrasca iz Priloga II. navode kvalitativne informacije koje na najbolji mogući način objašnjavaju razloge za odluke o MREL-u, prema potrebi s uključenim upućivanjima na pojedinačni sanacijski plan ili sanacijski plan grupe, javne odluke ili izjave sanacijskog tijela ili druge popratne dokumente.
      4.   Pojmovi iz Priloga II. imaju jednako značenje kao u pripadajućim odredbama navedenima u odgovarajućim stupcima tablice iz tog Priloga.
      Članak 2.
      Pojednostavnjeni zahtjev izvješćivanja za institucije na koje se primjenjuju izuzeća te za institucije za koje je dokapitalizacijski iznos jednak nuli
      1.   Odstupajući od članka 1. ove Uredbe, za institucije koje su izuzete od primjene MREL-a na temelju članka 45. stavaka 11. ili 12. Direktive 2014/59/EU, sanacijska tijela EBA-i dostavljaju informacije navedene u Prilogu I., u stupcima od 10. do 90. Priloga II. te, za institucije koje su dio grupe na koju se primjenjuje konsolidirani MREL, u Prilogu III. ovoj Uredbi.
      2.   Odstupajući od članka 1. ove Uredbe, za institucije za koje je dokapitalizacijski iznos jednak nuli u skladu s člankom 2. stavkom 2. Delegirane uredbe (EU) 2016/1450, sanacijska tijela EBA-i dostavljaju informacije navedene u Prilogu I., u stupcima od 10. do 120. Priloga II. te, za institucije koje su dio grupe na koju se primjenjuje konsolidirani MREL, u Prilogu III. ovoj Uredbi.
      Članak 3.
      Izvještajno tijelo za grupe
      Za grupe na koje se primjenjuje konsolidirani MREL informacije iz članaka 1. i 2. dostavljaju se na sljedeći način:

                  (a)

                  odgovarajuće sanacijsko tijelo za grupu, u suradnji s konsolidirajućim nadzornim tijelom, obavješćuje EBA-u o MREL-u utvrđenom na pojedinačnoj osnovi i MREL-u utvrđenom na konsolidiranoj osnovi za predmetno matično društvo u Uniji ili matično društvo iz članka 2. Uredbe (EU) br. 806/2014 Europskog parlamenta i Vijeća (4);

                  (b)

                  odgovarajuća sanacijska tijela, u suradnji s nadležnim tijelom, obavješćuju EBA-u o MREL-u koji će se primjenjivati na društva kćeri grupe u njihovoj nadležnosti na pojedinačnoj osnovi.

            Članak 4.
      Razdoblja izvješćivanja i dostavljanje podataka
      1.   Sanacijska tijela informacije iz članka 1. dostavljaju bez nepotrebnog odlaganja nakon donošenja ili ažuriranja odluke o utvrđivanju MREL-a.
      2.   Sanacijska tijela informacije iz članka 2. za MREL koji je utvrđen i primjenjuje se od 1. travnja svake godine dostavljaju do 30. travnja iste godine.
      Članak 5.
      Stupanje na snagu
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 1. ožujka 2018.

               Za Komisiju

               Predsjednik

            Jean-Claude JUNCKER

         (1)  SL L 173, 12.6.2014., str. 190.

         (2)  Delegirana uredba Komisije (EU) 2016/1450 оd 23. svibnja 2016. o dopuni Direktive 2014/59/EU Europskog parlamenta i Vijeća u pogledu regulatornih tehničkih standarda kojima se utvrđuju kriteriji povezani s metodologijom za određivanje minimalnog zahtjeva za regulatorni kapital i prihvatljive obveze (SL L 237, 3.9.2016., str. 1.).

         (3)  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15.12.2010., str. 12.).

         (4)  Uredba (EU) br. 806/2014 Europskog parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 (SL L 225, 30.7.2014., str. 1.).

         PRILOG I.

            Informacije o sanacijskom tijelu koje izvješćuje

                     Sanacijsko tijelo koje izvješćuje

                     Datum dostave

                     Osoba za kontakt

                     Ime

                     E-pošta

                     Telefon

                     Eventualne opće napomene

         PRILOG II.

            Informacije o MREL-u

                     Obvezno

                     Pojednostavnjeni obrazac za izvješćivanje
                     (ako je u stupcu 90 odgovor „da”)

                     Nije obvezno za institucije za koje je dokapitalizacijski iznos jednak nuli u skladu s člankom 2. stavkom 2. Delegirane uredbe Komisije (EU) 2016/1450

                     Ispuniti za sve institucije

                     Za institucije za koje je dokapitalizacijski iznos jednak nuli u skladu s člankom 2. stavkom 2. Delegirane uredbe Komisije (EU) 2016/1450

                     Vrsta zahtjeva

                     Ukupno obveze i regulatorni kapital

                     Ukupni iznos izloženosti riziku

                     Nazivnik omjera financijske poluge

                     Iznos apsorpcije gubitaka

                     Iznos dokapitalizacije

                     Prilagodbe povezane s preprekama sanaciji, veličinom, sistemskim rizikom i doprinosima iz sustava osiguranja depozita

                     Kombinirana ocjena MREL-a

                     Prijelazne ili postsanacijske mjere (ako je primjenjivo)

                     Pravna osnova

                     Članak 45. stavci 7. i 8. Direktive 2014/59/EU ili članak 12. stavak 8. Uredbe (EU) br. 806/2014

                     Opće informacije

                     Članak 45. stavci 11. i 12. Direktive 2014/59/EU ili članak 12. stavak 10. Uredbe (EU) br. 806/2014

                     Pojednostavnjeni obrazac za izvješćivanje
                     (ako je primjenjivo)

                     Članak 1. stavak 4. Provedbene uredbe Komisije (EU) 2016/962

                     Članak 1. stavak 4. Delegirane uredbe Komisije (EU) 2016/1450

                     Članak 1. stavak 5. točka (b) podtočka i. i/ili članak 1. stavak 5. točka (b) podtočka ii. Delegirane uredbe Komisije (EU) 2016/1450

                     Članak 45. stavci 9. i 10. Direktive 2014/59/EU

                     Članak 7. stavak 2. Delegirane uredbe Komisije (EU) 2016/1450

                     Članak 2. stavak 3. Delegirane uredbe Komisije (EU) 2016/1450 i članak 92. stavci 3. i 4. Uredbe (EU) br. 575/2013 (1)

                     Članak 2. stavak 3. Delegirane uredbe Komisije (EU) 2016/1450 i članak 429. stavci od 4. do 11. Uredbe (EU) br. 575/2013

                     Članak 1. stavak 4. Delegirane uredbe Komisije (EU) 2016/1450

                     Članak 1. stavak 5. točka (b) podtočka i. Delegirane uredbe Komisije (EU) 2016/1450

                     Članak 1. stavak 5. točka (b) podtočka ii. Delegirane uredbe Komisije (EU) 2016/1450

                     Članak 2. stavci 5. i 6. Delegirane uredbe Komisije (EU) 2016/1450

                     Članak 2. stavci 7. i 8. Delegirane uredbe Komisije (EU) 2016/1450

                     Članak 2. stavak 8. Delegirane uredbe Komisije (EU) 2016/1450

                     Članak 2. stavak 9. Delegirane uredbe Komisije (EU) 2016/1450

                     Članak 2. stavak 10. Delegirane uredbe Komisije (EU) 2016/1450

                     Članak 3. Delegirane uredbe Komisije (EU) 2016/1450

                     Članak 5. Delegirane uredbe Komisije (EU) 2016/1450

                     Članak 6. Delegirane uredbe Komisije (EU) 2016/1450

                     Članak 7. stavak 1. Delegirane uredbe Komisije (EU) 2016/1450

                     Članak 7. stavak 2. Delegirane uredbe Komisije (EU) 2016/1450

                     Članak 45. stavak 13. Direktive 2014/59/EU

                     Članak 8. Delegirane uredbe Komisije (EU) 2016/1450

                     Članak 8. stavak 2. Delegirane uredbe Komisije (EU) 2016/1450

                     Identifikacijska oznaka pravnog subjekta (oznaka LEI)

                     Konsolidirani ili pojedinačni zahtjev?

                     Naziv subjekta

                     Država članica u kojoj je subjekt osnovan

                     Je li sanacijsko tijelo koje izvješćuje sanacijsko tijelo za grupu?

                     Datum odluke o MREL-u ili odluke o izuzeću

                     Sanacijsko tijelo donijelo je odluku o izuzeću od primjene MREL-a?

                     Napomene

                     Pojednostavnjeni obrazac za izvješćivanje (ako je primjenjivo)

                     Kategorija institucije (ako je primjenjivo)

                     MREL je jednak iznosu zadane apsorpcije gubitaka?

                     Vrste prilagodbi iznosa apsorpcije gubitaka (ako je primjenjivo)

                     MREL utvrđen zajedničkom odlukom

                     Važeći iznos

                     Referentni datum izvješćivanja za stavku 140

                     Važeći iznos

                     Referentni datum izvješćivanja za stavku 160

                     Preuzeto nakon rezolucije

                     Napomene

                     Važeći iznos

                     Referentni datum izvješćivanja za stavku 200

                     Preuzeto nakon rezolucije

                     Napomene

                     Zadani iznos apsorpcije gubitaka u skladu s člankom 1. stavkom 4. Delegirane uredbe Komisije (EU) 2016/1450

                     Prilagodba na višu vrijednost

                     Vrsta/vrste prilagodbe na višu vrijednost

                     Napomene

                     Prilagodba na nižu vrijednost

                     Vrsta/vrste prilagodbe na nižu vrijednost

                     Napomene

                     Ukupno (240 + 250 + 280)

                     Za ispunjenje uvjeta za odobrenje

                     Zadani dodatni iznos za zadržavanje povjerenja tržišta ispunjavanjem zahtjeva za zaštitni sloj

                     Prilagodba za zadržavanje povjerenja tržišta nakon usporedbe s usporedivim subjektima

                     Napomene

                     Prilagodba na nižu vrijednost uzimajući u obzir informacije dobivene od nadležnog tijela o poslovnom modelu, modelu financiranja i ukupnom profilu rizičnosti institucije

                     Napomene

                     Prilagodba stupca 330 za društva kćeri grupe

                     Napomene

                        Ukupno (320 + 330 + 340 + 360 + 380)

                     Za isključenja iz bail-ina

                     Napomene

                     Za veličinu i sistemski rizik

                     Napomene

                     Za doprinose iz sustava osiguranja depozita financiranju sanacije

                     Napomene

                        Ukupno (410 + 430 + 450)

                        Ukupno (310 + 400 + 470)

                     MREL kao % ukupnih obveza i regulatornog kapitala (480 / 140)

                     Postotak MREL-a koji treba ispuniti s pomoću ugovornih bail-in instrumenata

                     Datum do kojeg treba ispuniti zahtjev iz stupca 490

                     Vrsta prijelaznih mjera

                     Planirani MREL (kao % ukupnih obveza i regulatornog kapitala)

                     Predviđeni datum primjene

                     Planirani MREL (kao % ukupnih obveza i regulatornog kapitala)

                     Predviđeni datum primjene

                     Planirani MREL (kao % ukupnih obveza i regulatornog kapitala)

                     Predviđeni datum primjene

                     Planirani MREL (kao % ukupnih obveza i regulatornog kapitala)

                     Predviđeni datum primjene

                     Računovodstveni okvir

                     10

                     20

                     30

                     40

                     50

                     60

                     70

                     80

                     90

                     100

                     110

                     120

                     130

                     140

                     150

                     160

                     170

                     180

                     190

                     200

                     210

                     220

                     230

                     240

                     250

                     260

                     270

                     280

                     290

                     300

                     310

                     320

                     330

                     340

                     350

                     360

                     370

                     380

                     390

                     400

                     410

                     420

                     430

                     440

                     450

                     460

                     470

                     480

                     490

                     500

                     510

                     520

                     530

                     540

                     550

                     560

                     570

                     580

                     590

                     600

                     610

            (1)  Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27.6.2013., str.1.)

         PRILOG III.

            Mjesto MREL-a

                     Institucija

                     Konačno matično društvo

                     Matično društvo u Uniji

                     Predmetno neposredno matično društvo

                     Identifikacijska oznaka pravnog subjekta (oznaka LEI)

                     Naziv subjekta

                     Država članica u kojoj je subjekt osnovan

                     Oznaka LEI

                     Naziv subjekta

                     Zemlja u kojoj je subjekt osnovan

                     Oznaka LEI

                     Naziv subjekta

                     Država članica u kojoj je subjekt osnovan

                     Oznaka LEI

                     Naziv subjekta

                     Zemlja u kojoj je subjekt osnovan


title: Provedbena uredba Komisije (EU) 2018/309 оd 1. ožujka 2018. o neproduljenju odobrenja aktivne tvari propineb, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja, i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP. )

text:
               2.3.2018

               HR

               Službeni list Europske unije

               L 60/16

         PROVEDBENA UREDBA KOMISIJE (EU) 2018/309
   оd 1. ožujka 2018.
   o neproduljenju odobrenja aktivne tvari propineb, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja, i o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1. i članak 78. stavak 2.,
   budući da:

               (1)

               Direktivom Komisije 2003/39/EZ (2) propineb je uvršten kao aktivna tvar u Prilog I. Direktivi Vijeća 91/414/EEZ (3).

               (2)

               Aktivne tvari iz Priloga I. Direktivi 91/414/EEZ smatraju se odobrenima na temelju Uredbe (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

               (3)

               Odobrenje aktivne tvari propineb, kako je navedena u dijelu A Priloga Provedbenoj uredbi (EU) br. 540/2011, istječe 31. siječnja 2019.

               (4)

               Zahtjev za produljenje odobrenja aktivne tvari propineb podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.

               (5)

               Podnositelj zahtjeva dostavio je dodatnu dokumentaciju u skladu sa zahtjevima iz članka 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.

               (6)

               Nakon savjetovanja s državom članicom suizvjestiteljicom država članica izvjestiteljica pripremila je izvješće o procjeni produljenja i dostavila ga 1. listopada 2015. Europskoj agenciji za sigurnost hrane („Agencija”) i Komisiji.

               (7)

               Agencija je izvješće o procjeni produljenja dostavila na podnošenje primjedbi podnositelju zahtjeva i državama članicama te je primljene primjedbe proslijedila Komisiji. Agencija je usto sažetak dodatne dokumentacije učinila dostupnim javnosti.

               (8)

               Agencija je 15. studenoga 2016. Komisiji dostavila zaključak (6) o tome može li se pretpostaviti da propineb ispunjava mjerila za odobravanje iz članka 4. Uredbe (EZ) br. 1107/2009. Agencija je zaključila da se procjena rizika za potrošače povezanih s unosom hrane ne može provesti za proizvode biljnog i životinjskog podrijetla. Na temelju podataka dostupnih u dokumentaciji nije bilo moguće dovršiti procjenu relevantnih metabolita propineba.

               (9)

               Osim toga, Agencija je istaknula izrazito problematično područje za propineb povezano s endokrino štetnim svojstvima relevantnog metabolita 4-metilimidazolidin-2-tiona (PTU) koji je razvrstan kao reproduktivno toksična tvar kategorije 2 kojoj je ciljani organ toksičnog djelovanja štitnjača.

               (10)

               Agencija usto nije mogla dovršiti procjenu rizika za potomstvo pčela medarica i zaključila je da se kod propineba ne može isključiti veliki rizik za razvoj potomstva.

               (11)

               Komisija je pozvala podnositelja zahtjeva da podnese primjedbe na zaključak Agencije. Nadalje, u skladu s člankom 14. stavkom 1. trećim podstavkom Provedbene uredbe (EU) br. 844/2012 Komisija je pozvala podnositelja zahtjeva da podnese primjedbe na nacrt izvješća o produljenju. Podnositelj zahtjeva podnio je primjedbe, koje su detaljno pregledane.

               (12)

               Međutim, unatoč argumentima koje je iznio podnositelj zahtjeva, bojazni u pogledu tvari nisu se mogle ukloniti.

               (13)

               Na temelju tih utvrđenih rizika nije utvrđeno da su ispunjena mjerila za odobravanje iz članka 4. Uredbe (EZ) br. 1107/2009 u odnosu na jednu ili više reprezentativnih uporaba najmanje jednog sredstva za zaštitu bilja. Stoga je u skladu s člankom 20. stavkom 1. točkom (b) te uredbe potrebno ne produljiti odobrenje za aktivnu tvar propineb.

               (14)

               Provedbenu uredbu Komisije (EU) br. 540/2011 trebalo bi stoga na odgovarajući način izmijeniti.

               (15)

               Državama članicama trebalo bi dati dovoljno vremena da povuku odobrenja za sredstva za zaštitu bilja koja sadržavaju propineb.

               (16)

               U slučaju sredstava za zaštitu bilja koja sadržavaju propineb, ako države članice u skladu s člankom 46. Uredbe (EZ) br. 1107/2009 odobre razdoblje odgode, to bi razdoblje trebalo isteći najkasnije 22. lipnja 2019.

               (17)

               Provedbenom uredbom Komisije (EU) 2018/84 (7) datum isteka odobrenja za propineb produljen je do 31. siječnja 2019. kako bi se omogućilo da se postupak produljenja odobrenja te tvari dovrši prije isteka odobrenja. Međutim, s obzirom na to da je odluka donesena prije novog datuma isteka odobrenja, ova bi se Uredba trebala primijeniti što je prije moguće.

               (18)

               Ovom se Uredbom ne dovodi u pitanje ponovno podnošenje zahtjeva za odobrenje propineba u skladu s člankom 7. Uredbe (EZ) br. 1107/2009.

               (19)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Neproduljenje odobrenja aktivne tvari
   Odobrenje za aktivnu tvar propineb ne produljuje se.
   Članak 2.
   Izmjene Provedbene uredbe (EU) br. 540/2011
   U dijelu A Priloga Provedbenoj uredbi (EU) br. 540/2011 briše se redak 54. o propinebu.
   Članak 3.
   Prijelazne mjere
   Države članice povlače odobrenja za sredstva za zaštitu bilja koja kao aktivnu tvar sadržavaju propineb najkasnije do 22. lipnja 2018.
   Članak 4.
   Razdoblje odgode
   Razdoblja odgode koja u skladu s člankom 46. Uredbe (EZ) br. 1107/2009 odobre države članice moraju biti što kraća i istječu najkasnije 22. lipnja 2019.
   Članak 5.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. ožujka 2018.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  Direktiva Komisije 2003/39/EZ od 15. svibnja 2003. o izmjeni Direktive Vijeća 91/414/EEZ radi uvrštavanja propineba i propizamida kao aktivnih tvari (SL L 124, 20.5.2003., str. 30.).

      (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

      (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

      (6)  EFSA (Europska agencija za sigurnost hrane), 2016. Zaključak o stručnom pregledu procjene rizika od pesticida koji sadržavaju aktivnu tvar propineb. EFSA Journal 2016.; 14(11):4605, 26 str. doi:10.2903/j.efsa.2016.4605.

      (7)  Provedbena uredba Komisije (EU) 2018/84 оd 19. siječnja 2018. o izmjeni Provedbene uredbe (EU) br. 540/2011 u pogledu produljenja roka valjanosti odobrenja aktivnih tvari klorpirifos, klorpirifos-metil, klotianidin, spojevi bakra, dimoksistrobin, mankozeb, mekoprop-p, metiram, oksamil, petoksamid, propikonazol, propineb, propizamid, piraklostrobin i zoksamid (SL L 16, 20.1.2018., str. 8.).


title: Provedbena uredba Komisije (EU) 2018/316 оd 2. ožujka 2018. o određivanju uvoznih carina za sektor žitarica primjenjivih od 3. ožujka 2018.

text:
               3.3.2018

               HR

               Službeni list Europske unije

               L 61/1

         PROVEDBENA UREDBA KOMISIJE (EU) 2018/316
   оd 2. ožujka 2018.
   o određivanju uvoznih carina za sektor žitarica primjenjivih od 3. ožujka 2018.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183.,
   budući da:

               (1)

               Člankom 1. stavkom 1. Uredbe Komisije (EU) br. 642/2010 (2) propisuje se da je uvozna carina na proizvode obuhvaćene oznakama KN 1001 11 00, 1001 19 00, ex 1001 91 20 (sjeme obične pšenice), ex 1001 99 00 (obična pšenica visoke kakvoće osim za sjetvu), 1002 10 00, 1002 90 00, 1005 10 90, 1005 90 00, 1007 10 90 i 1007 90 00 jednaka interventnoj cijeni koja vrijedi za te proizvode pri uvozu, uvećanoj za 55 % te umanjenoj za uvoznu cijenu CIF koja se primjenjuje na predmetnu pošiljku. Međutim, ta carina ne smije biti veća od carinske stope Zajedničke carinske tarife.

               (2)

               Člankom 1. stavkom 2. Uredbe (EU) br. 642/2010 propisuje se da se za izračun uvozne carine iz stavka 1. tog članka za proizvode iz tog stavka redovito utvrđuju reprezentativne uvozne cijene CIF.

               (3)

               U skladu s člankom 2. stavkom 1. Uredbe (EU) br. 642/2010 uvozna cijena na temelju koje se izračunava uvozna carina za proizvode iz članka 1. stavka 1. navedene Uredbe jest dnevna reprezentativna uvozna cijena CIF koja se određuje na način predviđen u članku 5. navedene Uredbe.

               (4)

               Od 21. rujna 2017. uvozna carina na proizvode podrijetlom iz Kanade i obuhvaćene oznakama KN 1001 11 00, 1001 19 00, ex 1001 99 00 (obična pšenica visoke kakvoće osim za sjetvu), 1002 10 00 i 1002 90 00 izračunava se u skladu s člankom 2. stavkom 5. Uredbe (EU) br. 642/2010.

               (5)

               Potrebno je odrediti uvozne carine za razdoblje od 3. ožujka 2018. koje će se primjenjivati do određivanja i stupanja na snagu novih uvoznih carina.

               (6)

               U skladu s člankom 2. stavkom 2. Uredbe (EU) br. 642/2010 ova Uredba trebala bi stupiti na snagu na dan objave,

         DONIJELA JE OVU UREDBU:
   Članak 1.
   Od 3. ožujka 2018. uvozne carine za sektor žitarica navedene u članku 1. stavku 1. Uredbe (EU) br. 642/2010 jesu uvozne carine određene u Prilogu I. ovoj Uredbi na temelju informacija sadržanih u Prilogu II.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. ožujka 2018.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EU) br. 642/2010 od 20. srpnja 2010. o pravilima za primjenu Uredbe Vijeća (EZ) br. 1234/2007 u pogledu uvoznih carina za sektor žitarica (SL L 187, 21.7.2010., str. 5.).

      PRILOG I.

                     Uvozne carine za proizvode iz članka 1. stavka 1. Uredbe (EU) br. 642/2010 koje se primjenjuju od 3. ožujka 2018.

                  Oznaka KN

                  Opis robe

                  Uvozne carine (1)
                      (2)

                  (EUR/t)

                  1001 11 00

                  Sjeme tvrde PŠENICE

                  0,00

                  1001 19 00

                  Tvrda PŠENICA visoke kakvoće, osim za sjetvu

                  0,00

                  srednje kvalitete, osim za sjetvu

                  0,00

                  niske kvalitete, osim za sjetvu

                  0,00

                  ex 1001 91 20

                  Sjeme obične PŠENICE

                  0,00

                  ex 1001 99 00

                  Obična PŠENICA visoke kvalitete, osim za sjetvu

                  0,00

                  1002 10 00

                  Sjeme RAŽI

                  0,00

                  1002 90 00

                  RAŽ, osim za sjetvu

                  0,00

                  1005 10 90

                  KUKURUZ za sjetvu, osim hibrida

                  0,00

                  1005 90 00

                  KUKURUZ, osim za sjetvu (3)

                  0,00

                  1007 10 90

                  SIRAK u zrnu, osim hibrida za sjetvu

                  0,00

                  1007 90 00

                  SIRAK u zrnu, osim za sjetvu

                  0,00

         (1)  Uvozniku se u skladu s člankom 2. stavkom 4. Uredbe (EU) br. 642/2010 može smanjiti carina za:

                  —

                  3 EUR po toni ako se luka iskrcaja nalazi na Sredozemlju (iza Gibraltarskih vrata) ili na Crnom moru i ako roba u Uniju stiže preko Atlantskog oceana ili Sueskog kanala,

                  —

                  2 EUR po toni ako se luka iskrcaja nalazi u Danskoj, Estoniji, Irskoj, Latviji, Litvi, Poljskoj, Finskoj, Švedskoj, Ujedinjenoj Kraljevini ili na atlantskoj obali Iberijskog poluotoka i ako roba stiže u Uniju preko Atlantskog oceana.

         (2)  Carina na proizvode podrijetlom iz Kanade i obuhvaćene oznakama KN 1001 11 00, 1001 19 00, ex 1001 99 00 (obična pšenica visoke kakvoće osim za sjetvu), 1002 10 00 i 1002 90 00 izračunava se u skladu s člankom 2. stavkom 5. Uredbe (EU) br. 642/2010.

         (3)  Uvoznik može koristiti paušalno smanjenje od 24 EUR po toni ako su ispunjeni uvjeti utvrđeni u članku 3. Uredbe (EU) br. 642/2010.

      PRILOG II.

         ČIMBENICI ZA IZRAČUNAVANJE CARINA UTVRĐENIH U PRILOGU I.

                  1.

                  Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                              (EUR/t)

                              Obična pšenica (1)

                              Kukuruz

                              Burza

                              Minneapolis

                              Chicago

                              Kotacija

                              194,602

                              118,235

                              Premija za Meksički zaljev

                              84,909

                              21,861

                              Premija za Velika jezera

                              —

                              —

                  2.

                  Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                              Troškovi vozarine: Meksički zaljev – Rotterdam:

                              17,619 EUR/t

                              Troškovi vozarine: Velika jezera – Rotterdam:

                              — EUR/t

         (1)  Premija od 14 EUR/t uključena (članak 5. stavak 3. Uredbe (EU) br. 642/2010).


title: Provedbena uredba Komisije (EU) 2018/317 оd 2. ožujka 2018. o utvrđivanju odstupanja od Uredbe Vijeća (EZ) br. 1967/2006 u pogledu najmanje udaljenosti od obale i najmanje dubine mora za potegače otvorenog mora koje love mliječ ružični (Aphia minuta) u određenim teritorijalnim vodama Italije

text:
               5.3.2018

               HR

               Službeni list Europske unije

               L 62/1

         PROVEDBENA UREDBA KOMISIJE (EU) 2018/317
   оd 2. ožujka 2018.
   o utvrđivanju odstupanja od Uredbe Vijeća (EZ) br. 1967/2006 u pogledu najmanje udaljenosti od obale i najmanje dubine mora za potegače otvorenog mora koje love mliječ ružični (Aphia minuta) u određenim teritorijalnim vodama Italije
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1967/2006 od 21. prosinca 2006. o mjerama upravljanja za održivo iskorištavanje ribolovnih resursa u Sredozemnome moru (1), a posebno njezin članak 13. stavak 5.,
   budući da:

               (1)

               Člankom 13. stavkom 1. Uredbe (EZ) br. 1967/2006 zabranjuje se uporaba povlačnih alata unutar 3 morske milje od obale ili unutar izobate od 50 m ako se ta dubina dosegne na kraćoj udaljenosti od obale.

               (2)

               Na zahtjev države članice Komisija može dopustiti odstupanje od članka 13. stavka 1. Uredbe (EZ) br. 1967/2006 uz uvjet da su ispunjeni određeni uvjeti utvrđeni u članku 13. stavcima 5. i 9.

               (3)

               Komisija je 10. siječnja 2014. primila zahtjev Italije za odstupanje od članka 13. stavka 1. prvog podstavka te uredbe, u pogledu uporabe potegača otvorenog mora koje love mliječ ružični (Aphia minuta) u teritorijalnim vodama Italije koje graniče s obalom u Manfredonijskom zaljevu (regija Apulija).

               (4)

               Zahtjevom su obuhvaćena plovila registrirana u pomorskoj upravi Manfredonije koja sudjeluju u predmetnom ribolovu više od pet godina i love prema planu upravljanja koji se primjenjuje na potegače otvorenog mora koje love mliječ ružični (Aphia minuta) u ribolovnom području Manfredonijskog zaljeva.

               (5)

               Znanstveni, tehnički i gospodarski odbor za ribarstvo (STECF) u srpnju 2016. ocijenio je odstupanje koje je zatražila Italija, zajedno s pripadajućim planom upravljanja. STECF je naglasio potrebu za pojašnjenjima o ribolovnom naporu, upotrijebljenom alatu, praćenju i znanstvenim podacima. Italija je Komisiji dostavila odgovarajuća pojašnjenja i na odgovarajući način izmijenila svoj plan upravljanja promjenom alata koji se upotrebljavaju, smanjenjem ribolovnog napora i pojačanim mjerama praćenja.

               (6)

               Italija je donijela plan upravljanja na temelju Odluke (2) u skladu s člankom 19. stavkom 2. Uredbe (EZ) br. 1967/2006.

               (7)

               Odstupanje koje je zatražila Italija ispunjuje uvjete utvrđene u članku 13. stavcima 5. i 9. Uredbe (EZ) br. 1967/2006.

               (8)

               Konkretnije, postoje posebna zemljopisna ograničenja s obzirom na ograničenu veličinu epikontinentalnog pojasa i prostorni raspored ciljne vrste, koja je ograničena isključivo na određene dijelove obalnih područja na dubinama manjima od 50 m. Stoga su ribolovna područja ograničena.

               (9)

               Ribolov potegačama otvorenog mora provodi se blizu obale u plitkim dubinama. Ta se vrsta ribolova zbog svoje prirode ne može obavljati drugim ribolovnim alatima.

               (10)

               Ribolov potegačama otvorenog mora nema znatan utjecaj na morski okoliš i vrlo je selektivan s obzirom na to da se potegače izvlače u vodenom stupcu i ne dodiruju morsko dno jer bi prikupljeni materijal s morskog dna oštetio ciljne vrste i gotovo onemogućio selekciju ulovljenih vrsta zbog njihove izrazito male veličine.

               (11)

               Odstupanje koje je zatražila Italija odnosi se na ukupno 100 plovila, iako će dnevno biti odobreno samo 30 plovila u okviru rotacijskog mehanizma. Stoga se može zaključiti da se odstupanje odnosi na ograničen broj plovila.

               (12)

               Ta su plovila navedena na popisu dostavljenom Komisiji u skladu sa zahtjevima iz članka 13. stavka 9. Uredbe (EZ) br. 1967/2006.

               (13)

               Planom upravljanja utvrđuju se sve relevantne definicije o predmetnom ribolovu i jamči da u budućnosti neće biti povećanja ribolovnog napora jer će se odobrenja za ribolov izdavati za određenih 100 plovila kojima je Italija već odobrila ribolov.

               (14)

               Predmetne ribolovne aktivnosti ispunjuju zahtjeve iz članka 4. Uredbe (EZ) br. 1967/2006 jer se talijanskim planom upravljanja izričito zabranjuje ribolov iznad zaštićenih staništa.

               (15)

               Zahtjevi članka 8. stavka 1. točke (h) Uredbe (EZ) br. 1967/2006 nisu primjenjivi jer se odnose na koćarice.

               (16)

               U vezi sa zahtjevom za usklađivanje s člankom 9. stavkom 3. Uredbe (EZ) br. 1967/2006 kojim se određuje najmanja veličina oka, Komisija primjećuje da je u skladu s člankom 9. stavkom 7. te uredbe Italija odobrila odstupanje od članka 9. stavka 3. te uredbe u svojem planu upravljanja jer je predmetni ribolov vrlo selektivan, ima zanemariv utjecaj na morski okoliš i na njega ne utječu odredbe članka 4. stavka 5. te uredbe.

               (17)

               Predmetne ribolovne aktivnosti odvijaju se na vrlo maloj udaljenosti od obale i stoga ne ometaju aktivnosti ostalih plovila.

               (18)

               Planom upravljanja osigurava se da se ulov vrsta navedenih u Prilogu III. Uredbi (EZ) br. 1967/2006 svede na najmanju moguću mjeru. Nadalje, u skladu s poglavljem 6.1.2. talijanskog plana upravljanja lov mliječa ružičnog (Aphia minuta) ograničen je na ribolovnu sezonu od 1. studenoga do 31. ožujka svake godine.

               (19)

               Glavonošci nisu ciljna vrsta potegača otvorenog mora.

               (20)

               Predmetne ribolovne aktivnosti ispunjuju zahtjeve u pogledu evidentiranja utvrđene člancima 14. i 15. Uredbe Vijeća (EZ) br. 1224/2009 (3).

               (21)

               Talijanski plan upravljanja uključuje mjere za praćenje ribolovnih aktivnosti kako je predviđeno člankom 13. stavkom 9. trećim podstavkom Uredbe (EZ) br. 1967/2006.

               (22)

               Stoga bi zatraženo odstupanje trebalo odobriti.

               (23)

               Italija bi u redovitim vremenskim razmacima trebala izvješćivati Komisiju u skladu s planom praćenja koji je predviđen u talijanskom planu upravljanja.

               (24)

               Ograničenim trajanjem odstupanja omogućit će se pravodobne korektivne mjere upravljanja ako se u izvješću podnesenom Komisiji pokaže loše stanje očuvanja iskorištavanih stokova te istodobno otvoriti mogućnost djelovanja za unapređenje znanstvene podloge za poboljšani plan upravljanja.

               (25)

               Mjere predviđene ovom Uredbom u skladu su s mišljenjem Odbora za ribarstvo i akvakulturu,

         DONIJELA JE OVU UREDBU:
   Članak 1.
   Odstupanje
   1.   Članak 13. stavak 1. Uredbe (EZ) br. 1967/2006 ne primjenjuje se u teritorijalnim vodama Italije koje graniče s obalom Manfredonijskog zaljeva na lov mliječa ružičnog (Aphia minuta) potegačama otvorenog mora.
   2.   Potegače otvorenog mora iz stavka 1. upotrebljavaju plovila:

               (a)

               registrirana u pomorskoj upravi Manfredonije;

               (b)

               koja sudjeluju u predmetnom ribolovu više od pet godina i ne dovode do budućeg povećanja ribolovnog napora; i

               (c)

               koja imaju odobrenje za ribolov i love prema planu upravljanja koji je Italija donijela u skladu s člankom 19. stavkom 2. Uredbe (EZ) br. 1967/2006.

         Članak 2.
   Plan praćenja i izvješće
   U roku od jedne godine od stupanja na snagu ove Uredbe Italija Komisiji dostavlja izvješće sastavljeno u skladu s planom praćenja koji je utvrđen u talijanskom planu upravljanja.
   Članak 3.
   Stupanje na snagu i razdoblje primjene
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se u razdoblju od 8. ožujka 2018. do 8. ožujka 2021.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. ožujka 2018.

            Za Komisiju

            Predsjednik

         Jean-Claude JUNCKER

      (1)  SL L 409, 30.12.2006., ispravljena verzija u SL L 36, 8.2.2007., str. 6.

      (2)  „Adozione del Piano di Gestione per la pesca del rossetto (Aphia minuta) nel Compartimento marittimo di Manfredonia con l'utilizzo della sciabica da natante, in deroga alla dimensione minima della maglia della rete e della distanza dalla costa – Reg.(CE) n.1967/2006, artt.9/13-.” – doneseno 28. prosinca 2017.

      (3)  Uredba Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).


title: Provedbena uredba Komisije (EU) 2018/329 оd 5. ožujka 2018. o određivanju referentnog centra Europske unije za dobrobit životinja (Tekst značajan za EGP. )

text:
               6.3.2018

               HR

               Službeni list Europske unije

               L 63/13

         PROVEDBENA UREDBA KOMISIJE (EU) 2018/329
   оd 5. ožujka 2018.
   o određivanju referentnog centra Europske unije za dobrobit životinja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (1), a posebno njezin članak 95. stavak 1.,
   budući da:

               (1)

               U skladu s člankom 95. Uredbe (EU) 2017/625, Komisija je provela javni natječaj za odabir i određivanje referentnog centra Europske unije za dobrobit životinja koji bi trebao podupirati aktivnosti Komisije i država članica u vezi s primjenom pravila kojima se utvrđuju zahtjevi u pogledu dobrobiti životinja iz članka 1. stavka 2. točke (f) te uredbe.

               (2)

               Odbor za ocjenjivanje i odabir imenovan za potrebe tog natječaja zaključio je da konzorcij pod vodstvom instituta Wageningen Livestock Research, u kojem sudjeluje i Sveučilište Aarhus te Institut Friedrich-Loeffler, ispunjava zahtjeve utvrđene u članku 95. stavku 3. Uredbe (EU) 2017/625 te bi mu se mogle povjeriti zadaće utvrđene u članku 96. te uredbe.

               (3)

               Taj bi konzorcij stoga trebalo odrediti kao referentni centar Europske unije za dobrobit životinja odgovoran za popratne zadaće u mjeri u kojoj te zadaće budu uključene u godišnje ili višegodišnje programe rada referentnog centra. Programe bi trebalo utvrditi u skladu s ciljevima i prioritetima relevantnih programa rada koje je Komisija donijela u skladu s člankom 36. Uredbe (EU) br. 652/2014 Europskog parlamenta i Vijeća (2).

               (4)

               To bi određivanje trebalo preispitati svakih pet godina počevši od dana primjene ove Uredbe.

               (5)

               Ova bi se Uredba trebala primjenjivati od 29. travnja 2018. u skladu s datumom primjene predviđenim člankom 167. stavkom 3. Uredbe (EU) 2017/625,

         DONIJELA JE OVU UREDBU:
   Članak 1.
   Sljedeći se konzorcij određuje kao referentni centar Europske unije za dobrobit životinja odgovoran za podupiranje horizontalnih aktivnosti Komisije i država članica u području zahtjeva za dobrobit životinja:

               ime

               :

               konzorcij pod vodstvom instituta Wageningen Livestock Research, u kojem sudjeluje i Sveučilište Aarhus te institut Friedrich Loeffler

               adresa

               :

                           Drevendaalsesteeg 4

                           6708 PB Wageningen

                           NEDERLAND

         To se određivanje preispituje svakih pet godina od dana primjene ove Uredbe.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 29. travnja 2018.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. ožujka 2018.

            Za Komisiju

            Predsjednik

         Jean-Claude JUNCKER

      (1)  SL L 95, 7.4.2017., str. 1.

      (2)  Uredba (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal, o izmjeni direktiva Vijeća 98/56/EZ, 2000/29/EZ i 2008/90/EZ, uredbi (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktive 2009/128/EZ Europskog parlamenta i Vijeća i Uredbe (EZ) br. 1107/2009 Europskog parlamenta i Vijeća te o stavljanju izvan snage odluka Vijeća 66/399/EEZ, 76/894/EEZ i 2009/470/EZ (SL L 189, 27.6.2014., str. 1.).